open-index/open-wikipedia-markdown huggingface dataset:
Coca Colla

**Coca Colla** on Boliviassa vuonna 2010 markkinoille tullut piristävä juoma, joka sisältää kokapensaan lehdistä saatua uutetta. Juoma on laitonta Bolivian ulkopuolella ainakin Pohjois-Amerikassa ja Euroopassa, sillä kokapensaan lehti on YK:n vaarallisten huumausaineiden listalla. Juoma muistuttaa nimeltään ja pakkaukseltaan Coca-Colaa.

Intiaanit ovat harjoittaneet kokapensaan lehtien pureskelua piristymistarkoituksessa vuosituhansien ajan.
Mikkolan koulu (Tuusula)

**Mikkolan koulu** on Tuusulan kunnassa toimiva suomenkielinen alakoulu (luokka-asteet 1-6). Koululla toimii myös Mikkolan päiväkodin esiopetusryhmä; koulu tarjoaa päivähoidon noin 20 esikoululaiselle. Rakennuksessa toimii myös Tuusulan perusopetuksen erityisluokat.

## Lähteet
Ruotsinkylän koulu

**Ruotsinkylän koulu** on Tuusulan kunnan Ruotsinkylässä, viitisen kilometriä kunnan keskustaajamasta etelälounaaseen sijaitseva noin 70 oppilaan ja neljän opettajan suomenkielinen alakoulu (luokka-asteet 1–6). Kouluun kuuluu kaksi varsinaista koulurakennusta sekä väistötilat, joissa on opiskeltu syksystä 2019 alkaen. Varsinaisista rakennuksista vanhempi on jo vuonna 1894 valmistunut puukoulu, joka ei ole enää kuitenkaan koulukäytössä. Uudempi liikuntasalin sisältävä koulurakennus valmistui vuonna 2012.

## Lähteet
The Getaway (Red Hot Chili Peppersin albumi)

**The Getaway** on Red Hot Chili Peppersin yhdestoista studioalbumi, joka julkaistiin 17. kesäkuuta 2016. Albumi on yhtyeen ensimmäinen viiteen vuoteen, edellinen albumi *[[I’m with You (albumi)|I’m with You]]* julkaistiin vuonna 2011. Albumilta julkaistiin ensimmäinen single ”Dark Necessities” 5. toukokuuta 2016. Toinen single "Go Robot" julkaistiin 8. syyskuuta 2016.

Albumin tiimoilta yhtye aloitti syyskuussa 2016 maailmankiertueen Euroopasta, joka rantautui myös Helsingin Hartwall Arenalle 13. ja 14. syyskuuta. 14. syyskuuta ollut konsertti oli lisäkonsertti, joka järjestettiin suuren kysynnän takia. Kiertue jatkui vuoden 2017 puolella.

Albumi ylsi Yhdysvalloissa Billboard 200 -listan toiselle sijalle. Suomessa se debytoi niin ikään virallisen albumilistan sijalla 2.

## Taustaa
*The Getawayn* tuotanto alkoi vuonna 2014, mutta sitä lykättiin puolella vuodella kun basisti Flea mursi kätensä lumilautailuonnettomuudessa. Laulaja Anthony Kiedis kommentoi asiaa: 

## Kappaleet

## Arvostelut
* Metacritic: 66/100
* Allmusic: 
* Consequence of Sound: C+
* Pitchfork Media: 5.4/10
* Rolling Stone: 
* V2.fi: 

## Lähteet
Kirkonkylän koulu (Tuusula)

**Kirkonkylän koulu** on Tuusulan kunnan kirkonkylällä  toimiva noin 290 oppilaan suomenkielinen alakoulu (luokka-asteet 1–6). Lisäksi koulussa on kolme esikouluryhmää.

Koulu sijaitsee Keravalta saapuvan Tuusulantien (11610) ja pohjoiseen jatkuvan Järvenpääntien (145) risteyksen koillispuolella. Koulutontin pohjoispuolella on Tuusulan golfklubin golfkenttä.

## Lähteet
Klemetskog skola

**Klemetskog skola**, suomenkieliseltä nimeltään **Klemetskogin koulu**, on ruotsinkielinen kyläkoulu Tuusulan kunnan Ruotsinkylässä, noin viisi kilometriä Hyrylästä etelälounaaseen.  Koulu on noin 50 oppilaan alakoulu (luokka-asteet 1–6) ja esikoulu.

## Lähteet
Kyläkirjasto

**Kyläkirjasto** oli Jyväskylässä vuosina 1872–1914 ilmestynyt aikakauslehti.

K. J. Gummeruksen julkaisema ja toimittama *Kyläkirjasto* oli ensimmäinen suomenkieliselle rahvaalle tarkoitettu kirjallinen aikakauslehti. Sen tarkoituksena oli kansan sivistäminen ja valistaminen ja samalla myös viihdyttäminen. Lehden esikuvana toimi ruotsalainen *Läsning för folket*, jonka mallina puolestaan oli englantilainen *Penny-Magazine*. *Kyläkirjasto* sisälsi etupäässä kaunokirjallisuutta ja uskonnollista aineistoa sekä historiallisia ja luonnontieteellisiä artikkeleita. Huomiota kiinnitettiin myös erilaisiin kansansivistyspyrkimyksiin.

Aluksi kerran kuukaudessa ilmestyneen lehden painos oli 1870-luvulla enimmillään vain 1&nbsp;500 kappaletta. Paljon suositummaksi osoittautui Gummeruksen vuonna 1877 perustama *[[Kyläkirjaston Kuvalehti]]*, jonka rinnalla *Kyläkirjasto* taantui puhtaasti kaunokirjallis-historialliseksi lukemistoksi. Vuodesta 1882 lähtien neljästi vuodessa ilmestyneellä lehdellä oli 1880-luvun lopulla noin 2&nbsp;700 ja vuonna 1900 2&nbsp;000 tilaajaa. K. J. Gummeruksen kuoltua vuonna 1898 sitä toimitti hänen veljenpoikansa Jaakko Gummerus. Kannattamaton lehti lopetettiin vuonna 1914.

## Lähteet
Paijalan koulu

**Paijalan koulu** on noin 250 oppilaan suomenkielinen alakoulu (luokka-asteet 1–6) Tuusulan kunnassa. Lisäksi on esikoulun oppilaita.

Koulu sijaitsee Tuusulanjärven länsipuolella Paijalassa, runsas kaksi kilometriä Hyrylän keskustaajamasta pohjoisluoteeseen.

Koulu perustettiin vuonna 1916, ja se sai oman rakennuksensa vuonna 1924.  Seudun asutuksen tihentyessä vanha koulutalo ei enää riittänyt kasvaneelle oppilasmäärälle, ja sen viereen on rakennettu uudisrakennuksia vuosina uudisrakennuksia vuosina 2005, 2008 ja 2016.

## Lähteet
Nahkelan koulu

**Nahkelan koulu** on noin 42 oppilaan pieni, suomenkielinen ala-asteen kyläkoulu Tuusulan kunnassa. Kouluopetus annetaan pääosin kolmessa yhdysluokassa. Nahkelan koulu sijaitsee Nahkelassa noin viisi kilometriä Tuusulan Hyrylän keskustasta länteen.

## Lähteet
Vaunukankaan koulu

**Vaunukankaan koulu** on Tuusulan kunnassa toimiva noin 385 oppilaan suomenkielinen alakoulu (luokka-asteet 1–6). Koulu sijaitsee parisen kilometriä Hyrylän keskustasta länteen.

## Lähteet
Tuomalan koulu

**Tuomalan koulu** on Tuusulan kunnan Tuomalan kylässä, noin 6,5 kilometriä Hyrylän keskustaajamasta pohjoiskoilliseen sijaitseva perinteikäs suomenkielinen alakoulu (luokka-asteet 1–6).

Koulussa sovelletaan pedagogiikkaa, jossa yritetään luoda edellytykset oppilaan omalle oppimisprosessille muun muassa lähestymällä opetussuunnitelmaa oppilaslähtöisesti. Oppimaanoppimisen valmiuksien kehittäminen on olennaista.
Tuomalan koulun omaleimaisuutta määrittävät tuomalalainen kyläyhteisö ja luonto sekä Tuusulanjärven luonnon ja sen rantojen historian opiskelu, toisaalta taas tulevaisuuden taitoja korostava innovatiivisuus.
Tuomalan koulun keskeinen toiminta-ajatus on jokaisen oppijan mahdollisimman hyvän kasvun ja merkityksellisen oppimisen tukemisessa. Tämän kaiken haluamme tehdä avoimessa yhteistyössä kotien ja muiden yhteistyökumppaneidemme kanssa, joista tärkeimpiä ovat Tuomalan vanhempien yhdistys ja Helsingin yliopisto.

Koulun lähellä toimii Pekka Halosen akatemia (yksi Keski-Uudenmaan koulutuskuntayhtymän Keudan ammatillisen opetuksen toimipaikoista).

## Lähteet
Kolsan koulu

**Kolsan koulu** on Tuusulan kunnan Jokelassa  toimiva suomenkielinen alakoulu (luokka-asteet 1–6).

## Lähteet
Hyökkälän koulu

**Hyökkälän koulu** oli Tuusulanjärven etelärannalla, Tuusulan kunnan Hyrylän keskusta-alueella sijainnut suuri suomenkielinen yhtenäiskoulu (luokka-asteet 1–9). Koulusta muodostettiin yli 700 oppilaan ja runsaan 50 opettajan yhtenäiskoulu syyslukukauden 2004 alusta lähtien.

Hyökkälän koulun toiminta loppui kesällä 2025 ja opetus siirtyy uuteen 1&nbsp;000 oppilaan Rykmentinpuiston kouluun. Koulun vanhin, vuonna 1954 valmistunut suojeltu osa säästetään ja muutetaan kulttuuritilaksi. Koulun uudemmat, 1980-luvulla ja 2000-luvun alussa valmistuneet osat on päätetty purkaa.

## Lähteet
Song Joong-ki

**Song Joong-ki** (, s. 19. syyskuuta 1985 Daejeon, Korean tasavalta) on korealainen näyttelijä.

## Aiheesta muualla
*
Rusutjärven koulu

**Rusutjärven koulu** on Tuusulan kunnan Rusutjärvellä, viitisen kilometriä keskustaajama Hyrylästä luoteeseen sijaitseva noin 80:n oppilaan alakoulu. Koulu on toiminut Rusutjärvellä jo yli sata vuotta. Koulurakennusta kunnostettiin ja laajennettiin vuonna 2004.

## Lähteet
Vanhankylän koulu (Tuusula)

**Vanhankylän koulu** on Tuusulan kunnassa, harvaan asutussa maseutuympäristössä, suurin piirtein Jokelan ja Hyrylän puolivälissä  toimiva, noin 60 oppilaan suomenkielinen ala-asteen kyläkoulu (luokka-asteet 1–6). Koululta vajaa kuusi kilometriä itäkaakkoon sijaitsee Järvenpään keskusta.

## Lähteet
Kellokosken koulu

**Kellokosken koulu** on Tuusulan kunnan keskustan Kellokosken kylässä  sijaitseva, hallinnollisesti 1. elokuuta 2015 toimintansa aloittanut suomenkielinen yhtenäiskoulu (luokka-asteet 1–9).

Koulu on muodostettu kolmesta aiemmasta koulusta. Kellokosken yläaste/lukio yhdistettiin ala-asteen kanssa vuonna 2018. Remontti alkoi vuonna 2017. Uudistus maksoi noin 11 miljoonaa euroa. Kellokosken kouluun tuli uusia luokkahuoneita, liikuntasali, ruokala ja 2018–2020 vuosien sisällä ulkokentälle tulee tekonurmi ja lisää kiipeilytelineitä ja keinuja. Tällä hetkellä remontti on pientä vaille valmis. Välituntialueella on jalkapallokenttä tekonurmen kera, keinuja ja paljon muuta. Syksyllä 2018 kaikki Linjamäen oppilaat 5-luokasta ylemmäs siirtyivät Kellokosken yhteiskouluun. 

* Kellokosken koulu (alakoulu, lukio/yläaste, luokat 1-9, Koulutie 7 ja Koulutie 14), tunnettiin aiemmin Ruukin kouluna. Kellokosken alakoulu ja yläaste/lukio yhdistettiin 2017-2019 välisinä vuosina.
* Kellokosken koulun Linjamäen opetuspiste tai Linjamäen koulu (luokat 1-4), Linjamäen koulutie 4, 05430 Nuppulinna. Opetuspiste lakkautettiin 1. elokuuta 2021.

Tuusulan lukion Kellokosken toimipiste toimii yläkoulun kanssa samassa rakennuksessa Koulutie 14:ssä.

## Lähteet

## Aiheesta muualla
*
Tuusulan lukio

**Tuusulan lukio** on Tuusulan kunnan kolmesta, toisistaan erillään sijaitsevasta lukion toimipisteestä muodostettu lukio. Lukiossa on noin 690 oppilasta ja 100 aikuista (opettajat ja muu henkilöstö). Opetuspisteistä suurin on kuntakeskuksessa Hyrylässä toimiva lukioyksikkö.

Tuusulan lukion kolme toimipistettä ovat: 

* Hyrylän toimipiste, Pataljoonantie 6, 04300 Tuusula, noin 410 oppilasta
* Jokelan toimipiste, Jyväkuja 13, 05400 Jokela
* Kellokosken toimipiste, Koulutie 14, 04500 Kellokoski

## Lähteet
Lepolan koulu

**Lepolan koulu** on Tuusulan kunnan Jokelassa  toimiva vajaan 200 oppilaan suomenkielinen alakoulu (luokka-asteet 1–6). Vuonna 1918 kansakouluna toimintansa aloittanutta koulua laajennettiin ja Lepolan päiväkoti sai uudet tilat vuonna 2012.

## Lähteet
Diklofluanidi

**Diklofluanidi** (C9H11S2N2Cl2O2F) on fenyylisulfamidijohdannaisiin kuuluva orgaaninen yhdiste. Yhdistettä voidaan käyttää puunsuoja-aineena ja maataloudessa akarisidina ja fungisidina.

## Ominaisuudet
Huoneenlämpötilassa diklofluanidi on väritöntä kiteistä ainetta. Yhdiste on veteen liukenematonta. Se liukenee hieman metanoliin ja heksaaniin ja hyvin asetoniin, ksyleeniin ja tolueeniin. Emäksisissä olosuhteissa diklofluanidi hydrolysoituu N',N'-dimetyyli-N-fenyylisulfamidiksi. Nisäkkäille diklofluanidi ei ole erityisen myrkyllistä ja sen LD<sub>50</sub>-arvo suun kautta rotalle on 4,6&ndash;5 g/kg.

## Valmistus ja käyttö
Diklofluanidia valmistetaan N',N'-dimetyyli-N-fenyylisulfamidin ja dikloorifluorimetaanisulfenyylikloridin välisellä reaktiolla emäksisissä olosuhteissa.
:

Diklofluanidia käytetään fungisidina harmaahometta vastaan muun muassa mansikka- ja viinirypäleviljelmillä. Lisäksi sillä on puunlahoamista estäviä ja vihannespunkkeja estäviä ominaisuuksia. Sitä käytetään jauheena tai rakeina. Sitä voidaan lisätä myös antifouling-aineisiin.

## Lähteet
Juraj Hollý

**Juraj Hollý** (s. 21. tammikuuta 1991 Bratislava, Tšekkoslovakia) on slovakialainen jääkiekkomaalivahti, joka pelaa kotimaassaan Extraliga-joukkue HK Dukla Trenčínissä.

## Ura
### Seuraura
Hollý pelasi varhaiset juniorivuotensa lähinnä HK Ružinov 99 Bratislavassa. Kaudella 2005–2006 hän pelasi myös HC Dukla Senican B-nuorissa. Kaudeksi 2007–2008 16-vuotias Hollý siirtyi HK Ružinovista Tšekkiin KLH Chomutovin junioreihin. Hän siirtyi kuitenkin kesken kauden HC Klášterec nad Ohřín A-nuoriin ja Hollý debytoi myös seuran miesten joukkueessa pelattuaan kaksi ottelua Tšekin kolmanneksi korkeimmalla sarjatasolla 2. česká hokejová ligassa. Kaksi seuraavaa kautta hän vietti taas KLH Chomutovin A-nuorissa, jotka olivat nousseet edellisenä keväänä Tšekin A-nuorten pääsarjaan. Kaudella 2008–2009 Hollý pelasi myös yhden 2. ligan ottelun lainalla KLH Jindřichův Hradecissa.

WHL-joukkue Calgary Hitmen varasi Hollýn 120. pelaajana . Hän siirtyi joukkueeseen kaudeksi 2010–2011, mutta jäi kuitenkin pääasialliseksi kolmosmaalivahdiksi ja palasi kesken kauden 2. ligan HC Klášterec nad Ohříin. Kaudeksi 2011–2012 Hollý siirtyi HC Třinecin A-nuoriin. Hän pelasi kauden aikana myös kaksi ottelua Venäjän nuorten sarjan, MHL:n slovakialaisjoukkue Tatranskí Vlcissa. 

Kaudeksi 2012–2013 Hollý siirtyi kotimaahansa HK Nitran Extraliga-joukkueeseen. Hän aloitti kautensa joukkueen pääasiallisena kolmosmaalivahtina Marek Lacolle ja Štefan Žigárdylle. Žigárdyn lähdettyä joukkueessa pelasi pitkään myös lainamaalivahti Michal Valent. Hollý haki kauden aikana pelituntumaa yhteensä kuuden ottelun verran Slovakian toiseksi korkeimmalta sarjatasolta 1. hokejová liga SR:stä HC Dukla Senican ja HK Trebišovin joukkueista. Myös Valentin palattua Tšekkiin Hollý toimi loppukaudella Nitran pääasiallisena kakkosmaalivahtina. Hän pelasi Extraligassa kaikkiaan kolme runkosarja- ja playoff-ottelua. Kaudeksi 2013–2014 Hollý teki sopimuksen HC Banská Bystrican kanssa, mutta hän ei saanut joukkueessa kuitenkaan peliaikaa. Hollý siirtyi joulukuussa 2013 sarjatasoa alemmas 1. ligan HK 32 Liptovský Mikulášiin, jossa hän pelasi myös seuraavan kauden 2014–2015.

Hollý siirtyi kaudeksi 2015–2016 Suomi-sarjajoukkue JHT Kalajokeen. Hänellä oli pudotuspelien paras torjuntaprosentti (96,1 %) ja päästettyjen maalien keskiarvo (1.39). Hollý voitti pronssia, mutta Mestiksen karsintasarja päättyi kuitenkin JYP-Akatemian 4–0-otteluvoitoin. Hän siirtyi kuitenkin itse Mestikseen ja Kokkolan Hermeksen paitaan vuoden mittaisella sopimuksella kaudeksi 2016–2017. Hollý jakoi varsin tasaisesti joukkueen torjuntavastuun Mikael Edelmannin kanssa ja pelasi 22 ottelua torjuen yhden nollapelin. Hänen kautensa päättyi kuitenkin loukkaantumiseen aivan runkosarjan lopulla.

Kaudeksi 2017–2018 palasi vuoden mittaisella sopimuksella kotimaahansa HK 32 Liptovský Mikulášiin, joka nousi edellisenä keväänä Extraligaan.

### Maajoukkueura
Hollý pelasi alle 20-vuotiaiden MM-kilpailuissa vuonna 2011 ja alle 18-vuotiaiden MM-kilpailuissa vuonna 2009. Hän pelasi myös alle 18-vuotiaiden Ivan Hlinkan muistoturnauksessa vuonna 2008.

## Tilastot

### Maajoukkuetilastot

## Lähteet
*
*

### Viitteet
Miracle (Samra Rahimlin kappale)

**Miracle** () on azerbaidžanilaislaulaja Samra Rahimlin kappale, jolla hän edusti Azerbaidžania . Se julkaistiin 13. maaliskuuta 2016. Kappaleen ovat säveltäneet ja sanoittaneet Amir Aly, Jakke Erixson ja Henrik Wikström.

Kappale kilpaili Eurovision laulukilpailun ensimmäisessä semifinaalissa, jossa se sijoittui kuudenneksi 185 pisteellä ja pääsi finaaliin. Finaalissa se sai 117 pistettä ja saavutti sijan 17.

## Lähteet
Ethan Prow

**Ethan Prow** (s. 17. marraskuuta 1992 Sauk Rapids, Minnesota, Yhdysvallat) on yhdysvaltalainen jääkiekkoilija, joka edustaa NHL-seura Buffalo Sabresin organisaatiota.

## Ura
### Junioriura
Prow pelasi vuosien 2008–2010 aikana USHS:ssä, josta siirtyi kaudeksi 2010–2011 USHL:ään Des Moines Buccaneersin joukkueeseen. Prow pelasi Buccaneersissa kahden kauden aikana 115 ottelua, joissa teki kymmenen maalia sekä 36 syöttöpistettä eli yhteensä 46 tehopistettä.

Kaudeksi 2012–2013 Prow siirtyi NCAA-sarjassa pelaavaan St. Cloud Staten yliopistoon. Hän pelasi tulokaskaudellaan 39 ottelua tehden kolme maalia ja yhteensä 15 tehopistettä. Toisella ja kolmannella kaudellaan hän teki molemmilla samat tehopisteet 4+19=23. Viimeisellä yliopistokaudellaan, 2015–2016, Prow toimi joukkueensa kapteenina. Hän pelasi 37 ottelua tehden 38 tehopistettä. Hänen plus/miinus -saldonsa oli liigan yhdeksänneksi paras, +29. Kauden päätteeksi Prow voitti joukkueensa kanssa NCAA-mestaruuden, jonka lisäksi hän oli ehdolla parhaalle yliopistopelaajalle annettavan Hobey Baker Awardin saajaksi.

### Ammattilaisura
Prowia ei varattu NHL:ään. Maaliskuun lopulla 2016 hän teki kahden vuoden mittaisen tulokassopimuksen Pittsburg Penguinsin kanssa. Sopimuksen teon jälkeen hän liittyi loppukaudeksi Penguinsin AHL:ssä pelaavaan farmiseuraan Wilkes-Barre/Scranton Penguinsiin. Prow ehti pelata AHL:ssä viisi runkosarjaottelua, joissa teki yhden syöttöpisteen sekä istui kolme kahden minuutin rangaistusta. Lisäksi hän pelasi kaksi pudotuspeliottelua ilman pisteitä.

## Tilastot

## Lähteet
* 
* 
* 

### Viitteet
The Real Thing (täsmennyssivu)

**The Real Thing** voi tarkoittaa ainakin seuraavia:

* The Real Thing, Faith No Moren albumi
* The Real Thing, Kingston Wallin kappale
* The Real Thing, Highwayn kappale
The Real Thing (Highwayn kappale)

**The Real Thing** () on montenegrolaisyhtye Highwayn kappale, jolla se edusti Montenegroa . Se julkaistiin 4. maaliskuuta 2016. Kappaleen ovat säveltäneet Srđan Sekulović Skansi, Maro Market ja Luka Vojvodić, ja sanoituksen on tehnyt Skansi.

Kappale kilpaili Eurovision laulukilpailun ensimmäisessä semifinaalissa, jossa se sai 60 pistettä, jäi sijalle 13 eikä päässyt finaaliin.

## Lähteet
Colectivo (Venezuela)

**Colectivo (Venezuela)** (espanjaa, suomeksi "kollektiivi", monikko *colectivos*) on kansalaisjärjestö, jollaisia syntyi Venezuelaan Hugo Chávezin bolivariaalisen vallankumouksen tuloksena. *Colectivo* voi olla esimerkiksi lähiön asukasjärjestö, harrastusyhdistys tai puolisotilaallinen järjestö. Puolisotilaalliset, väkivaltaiset colectivot ovat antaneet koko käsitteelle huonon maineen.

## Puolisotilaalliset colectivot

Venezuelan puolisotilaalliset kaupunkijärjestöt voidaan johtaa 60-luvun hallitusta vastaan toimineisiin vasemmistosisseihin. Presidentti Hugo Chávez perusti "Bolivariaaniset piirit" vuonna 2001. Nämä muistuttivat Kuuban vallankumouksen puolustuskomiteoita ja Panaman arvokkuuspataljoonia. Tunnetuimpia ainakin osin puolisotilaallisia colectivoja ovat *La Piedrita* ja *Tupamaros*, jotka olivat vuonna 2010 taistelussa keskenään.

Moottoripyörillä liikkuvat, hallitusta tukeneet aseistautuneet *colectivo*t ovat osallistuneet mm. rikollisuuden vastaiseen taisteluun ja mielenosoitusten kukistamiseen. Esimerkiksi *tupamarot* "puhdistavat" kuolemanpartioiden tavoin valvontaansa saamiaan Caracasin lähiöitä rikollisista.

Mutta yhtä hyvin puolisotilaallisia colectivoja kuvataan aseistautuneiksi rikollisjengeiksi, jotka usein liikkuvat moottoripyörillä. Jotkut puolisotillaalliset colectivot ovat sekaantuneet huumekauppaan. Kun colectivo valtaa jonkun alueen, se tappaa rikollisista niskuroijat ja pistää muut maksamaan suojelurahaa. Venezuelan presidentti Nicholas Maduro laillisti colectivot auttamaan hallitusta mm. ruoanjakelussa ja protestien kukistamisessa toukokuussa 2016. Puolisotilaallisia colectivoja voi verrata moottoripyöräjengeihin, punakaarteihin tai Iranin vallankumouskaarteihin.

## Lähteet
Han Kang

**Han Kang** (; s. 27. marraskuuta 1970 Gwangju) on eteläkorealainen kirjailija, joka on kirjoittanut koreaksi lukuisia romaaneja ja runoteoksia. Hän opettaa luovaa kirjoittamista Soulin taideinstituutissa. Hanille myönnettiin vuoden 2024 Nobelin kirjallisuuspalkinto.

## Elämä
Han Kang on syntynyt vuonna 1970 Gwangjun kaupungissa. Hänen perheensä muutti Souliin hänen ollessaan kymmenvuotias. Hänen isänsä Han Seung-won on palkittu kirjailija, joka toimi kirjoittamisen ohella opettajana. Myös hänen kaksi veljeään ovat kirjailijoita.

Han opiskeli korealaista kirjallisuutta Yonsein yliopistossa ja alkoi kirjoittaa opiskeluaikoinaan sekä runoja että proosaa. Korealainen kirjallisuuslehti julkaisi vuonna 1993 viisi hänen runoaan, ja hän voitti vuonna 1994 proosallaan kirjallisuuskilpailun.

## Kansainvälinen ura
Han tuli kansainvälisesti tunnetuksi saatuaan Kansainvälisen Booker-palkinnon vuonna 2016 ensimmäisestä englanniksi käännetystä teoksestaan *The Vegetarian*. Hän sai palkinnon yhdessä teoksen englanniksi kääntäneen Deborah Smithin kanssa. Sari Karhulahti on kääntänyt teoksen englannista suomeksi nimellä *Vegetaristi* (2017).

Hanin teoksista on lisäksi suomennettu *Ihmisen teot* (2018)*, Valkoinen kirja* (2021) ja *Älä jätä hyvästejä* (2024). Teos *Älä jätä hyvästejä* sai ranskalaisen käännöskirjallisuuden Prix Médicis étranger -palkinnon vuonna 2023.

## Suomennetut teokset
* 
* 
* 
* *Älä jätä hyvästejä* (*Jagbyeolhaji anhneunda*). Suom. Taru Salminen koreankielisestä alkuteoksesta. Gummerus 2024 

## Lähteet

## Aiheesta muualla
Idioluutio

**Idioluutio** () on vuonna 2006 ensi-iltansa saanut yhdysvaltalainen komediallinen tieteiselokuva, jonka on ohjannut Mike Judge. Elokuva kertoo dystopisesta tulevaisuuden yhteiskunnasta, jossa on vallalla konsumerismi ja anti-intellektualismi sekä geneettisestä heikkenemisestä aiheutuva idiotismi. Elokuva ei saanut laajaa teatterijulkaisua, mutta siitä on myöhemmin tullut kultti-ilmiö.

Vuonna 2016 republikaanisen puolueen esivaalien ollessa käynnissä käsikirjoittaja Etan Cohen sanoi elokuvan olevan pelottavan lähellä vallitsevaa tilannetta.

## Juoni
Elokuvassa tavallinen sotilas Joe Bauers valitaan huippusalaiseen hallituksen projektiin. Hänet syväjäädytetään yhdessä prostituoitu Ritan kanssa. Kun he heräävät 500 vuotta myöhemmin, he ovat yhtäkkiä radikaalisti tyhmentyneen yhteiskunnan viisaimpia ihmisiä.

## Näyttelijät

 
## Julkaisu

Tuotantoyhtiö 20th Century Fox julkaisi elokuvan kaksi vuotta sen valmistumisen jälkeen vuonna 2006 suppeasti 130 teatterissa Yhdysvalloissa. Tuotantoyhtiö päätti olla myös esittämättä elokuvaa etukäteen kriitikoille ja siirtää elokuvan nopeasti DVD-markkinoille.

## Vastaanotto

Elokuva on saanut kriitikoilta pääosin positiivisen vastaanoton. Rotten Tomatoes -sivuston mukaan 42 arvostelun perusteella laskettuna kriitikoiden arvosteluista 74 prosenttia oli positiivisia ja Metacritic-sivuston keräämä arvosana elokuvalle on 64, joka perustuu kahdeksaan arvosteluun.

Elokuvaa on myös kritisoitu eugeniikan tukemisesta ja elitistisyydestä. Elokuva esittää eugeenikkojen tavoin, että ihmiskunta tyhmenee geneettisistä syistä, kun tyhmimmät ihmiset tekevät enemmän lapsia kuin älykkäimmät. Tämän kritiikin mukaan elokuvan satiiri ei kohdistukaan vallanpitäjiin vaan idiotismiin ja sitä edustaviin maalaisjuntteihin.

Vuonna 2016 elokuva nousi uuteen suosioon, kun sen juonesta alettiin vetää yhtymäkohtia senhetkisiin tapahtumiin republikaanien esivaalien alla. Elokuvan ohjanneelta Mike Judgelta kysyttiin, ennustiko hän tulevaisuuden elokuvallaan, mihin hän vastasi: "en ole profeetta, minulla heitti 490 vuodella". Donald Trumpin noustua presidentiksi vertaukset elokuvaan jatkuivat.

## Lähteet

## Aiheesta muualla
* 
*
Koe-esiintyminen

**Koe-esiintyminen** on tilaisuus, jossa valintaraati etsii teokseen tai rooliin sopivaa esiintyjää. Koe-esiintymisestä käytetään Suomessa myös englanninkielisiä nimiä *audition* (koe-esiintyminen) tai *casting* (roolitustilaisuus). 

Valintaraati voi etsiä esiintyjää tiettyyn rooliin tai ylipäätään tekeillä olevaan teokseen. Se voi ottaa koe-esiintyjät vastaan joko ryhmässä tai yksi kerrallaan ja halutessaan kuvata esiintymistilanteen. Raatiin kuuluu tavallisesti tulevan teoksen taiteellisia ja tuotannollisia henkilöitä, kuten ohjaaja ja mahdollisesti tuottaja. Paikalla voi olla myös muita asiantuntijoita ja sihteeri. 

Koe-esiintymisen rakenne riippuu paljolti siitä, mitä tulevassa roolissa tulee tehdä. Sen tarkoituksena on mitata, kuinka hyvin henkilö sopisi teokseen tai rooliin, jota hän koe-esiintymisessä esittää. Joissakin tapauksissa koe-esiintyjät ovat saaneet ennalta valmisteltuja tehtäviä, jotka he esittävät raadin edessä. On myös tavallista, että he saattavat esittää teokseen kuuluvan dialogin joko raadin avustajan tai toisen hakijan kanssa. Heitä voidaan pyytää myös tanssimaan, laulamaan tai esittämään muita erityistaitoja raadin toiveen mukaan. Kaiken tämän tarkoituksena on mitata koe-esiintyjän kykyä ottaa vastaan ohjausta, muuntautua ja esittää annettua roolia. 

Koe-esiintymisistä ilmoitetaan aiheeseen erikoistuneissa ryhmissä (Suomessa esimerkiksi Roolituspalvelu), Internetissä ja alan tiedotteissa.

## Lähteet
Giulio Ciccone

**Giulio Ciccone** (s. 20. joulukuuta 1994 Chieti, Abruzzo) on italialainen maantiepyöräilijä, Hän aloitti ammattilaisuransa Bardiani-CSF-tallissa 2016 ja on edustanut Trek-Segafredo / Lidl-Trek -joukkuetta vuuodesta 2019 alkaen.

Ciccone voitti Italian ympäriajossa 2016 Sestolaan päättyneen, vuoristossa ajetun kymmenennen etapin karattuaan irtiottoryhmästä. Hän kukisti toiseksi sijoittuneen Ivan Rovnyin 42 sekunnilla. Italian ympäriajossa 2019 hän voitti Ponte di Legnoon päättyneen, vuoristossa ajetun 16. etapin kukistettuaan loppukirissä irtiottokumppaninsa Jan Hirtin. Hän voitti samassa kilpailussa ylivoimaisesti mäkikirikilpailun: hän keräsi 267 pistettä, toiseksi sijoittunut Fausto Masnada 115. Saman vuoden Ranskan ympäriajossa hän johti kokonaiskilpailua etappien 6−7 jälkeen. Ranskan ympäriajossa 2023 hän voitti mäkikirikilpailun. Hän voitti Clásica de San Sebastián -kilpailun 2025.

## Saavutuksia

Lähteet: Cycling Archives, Pro Cycling Stats
;2014
:Giro Ciclistico della Valle d'Aosta Mont Blanc, mäkikirikilpailun voitto
;2015
:Giro Ciclistico della Valle d'Aosta Mont Blanc, mäkikirikilpailun voitto
;2016
:Italian ympäriajo, 10. etapin voitto
;2017
:Tour of Utah, 6. etapin voitto
;2018
:Giro dell'Appennino, voitto
:Italian ympäriajo, mäkikirikilpailussa toinen
:Okolo Slovenska, mäkikirikilpailun voitto
;2019
:Tour du Haut Var, 2. etapin voitto
:Italian ympäriajo, kokonaiskilpailussa 16:s, mäkikirikilpailun voitto, 16. etapin voitto, 20. etapilla kolmas
:Ranskan ympäriajo, 6. etapilla toinen
;2020
:Trofeo Laigueglia, voitto
:Lombardian ympäriajo, viides
;2021
:Italian ympäriajo, 9. etapilla toinen
;2022
:Italian ympäriajo, mäkikirikilpailussa toinen, 15. etapin voitto, 20. etapilla kolmas
:Ranskan ympäriajo, mäkikirikilpailussa kolmas
;2023
:Volta a la Comunitat Valenciana, kokonaiskilpailussa toinen, pistekilpailun ja 2. etapin voitto
:Tirreno–Adriatico, kokonaiskilpailussa viides
:Katalonian ympäriajo, 2. etapin voitto
:La Flèche Wallonne, viides
:Critérium du Dauphiné, mäkikirikilpailun ja 8. etapin voitto
:Ranskan ympäriajo, mäkikirikilpailun voitto, 5. etapilla toinen
;2024
:Ranskan ympäriajo, kokonaiskilpailussa 11:s 
:Lombardian ympäriajo, kolmas
;2025
:UAE Tour, kokonaiskilpailussa toinen
:Tour of the Alps, 1. etapin voitto
:Liège–Bastogne–Liège, toinen
:Italian ympäriajo, 9. ja 11. etapilla kolmas
:Clásica de San Sebastián, voitto
:Vuelta a Burgos, pistekilpailun ja 5. etapin voitto
:Espanjan ympäriajo, kokonaiskilpailussa 18:s, 2. etapilla toinen
:MM-kilpailut, maantieajossa kuudes
;2026
:Tirreno–Adriatico, kokonaiskilpailussa kuudes
:Katalonian ympäriajo, mäkikirikilpailun voitto

## Lähteet
Etsiväkoira Sherdock

**Etsiväkoira Sherdock** on Yumi Andon ja Yuki Saton luoma seitsemänosainen mangasarja. Sarjassa käsitellään lukiolaispoika Takerun ja hänen koiransa Sherdockin elämää. Sarja alkaa kun Takeru löytää Sherdockin löytökodista ja siitä tulee hänen oma koiransa. Koira on aivan toisenlainen kuin Takeru kuvitteli ja osaa puhua ihmisten kieltä. 

## Lähteet
Tiny Sandford

**Stanley "Tiny" Sandford** (26. helmikuuta 1894 Osage, Iowa, Yhdysvallat – 29. lokakuuta 1961 Los Angeles, Kalifornia, Yhdysvallat) oli yhdysvaltalainen näyttelijä.

Suurikokoinen (196cm) ja roteva Sandford näytteli noin 150 elokuvassa vuosina 1916–1943. Sandford oli tuttu näky monissa Charles Chaplinin ja Laurel ja Hardyn komediaelokuvissa, joiden vakiokaartiin hän kuului. Sandford oli yksi tunnetuimmista Laurelin ja Hardyn elokuvien mieshahmoista Jimmy Finlaysonin ja Charlie Hallin ohella. 

Sandfordin ehkä tunnetuin elokuvaesiintyminen oli Chaplinin elokuvassa Nykyaika (1936). Sandford näytteli usein poliisia (mm. Joulukuusikauppiaat (1929), Hotellissa tapahtuu (1929), mutta myös luontevasti esim. konnaa (mm. Merimiehiä ja maakrapuja (1936). Muutamassa elokuvassa Sandford näytteli oikealla nimellään **Stanley J. Sandford**.

Sandfordin viimeinen merkittävä esiintyminen oli Chaplinin mestarielokuvassa Diktaattori (1940). Hän menehtyi 67-vuotiaana vuonna 1961.
Anita Garvin

**Anita Garvin** () oli yhdysvaltalainen näyttelijä. 

Tummahiuksinen Garvin nähtiin noin sadassa elokuvassa vuosina 1924–1940. Suurin osa näistä elokuvista oli Hal Roachin komedioita. Garvinin näyttelijäura alkoi jo 12-vuotiaana vaudeville-näyttämöillä. Parhaiten hänet muistetaan rooleistaan Ohukainen ja Paksukainen -komedioissa, joissa hän useimmiten näytteli ihastuttavaa, mutta sangen ovelaa rouva Laurelia esimerkiksi lyhytfilmeissä *[[Juhlijat]]* (1930) ja *Pää pystyyn!* (1931). Garvin olikin Mae Buschin ohella yksi käytetyimpiä naisesiintyjiä Stan Laurelin ja Oliver Hardyn elokuvissa, ja hän oli Laurelin läheinen ystävä myös siviilielämässä. Garvin näytteli myös esimerkiksi monissa Charley Chasen elokuvissa, useimmiten tämän vaimoa.

Garvinin viimeiset roolityöt Laurel ja Hardy-elokuvissa olivat kauppiaan vaimo elokuvassa *Kaksi tyrolilaista* (1938) sekä rouva Vandevere elokuvassa *[[Lorvista loordiksi]]* (1940).

## Yksityiselämä

Vuonna 1940 Garvin vetäytyi valkokankaalta keskittyen perhe-elämään. Garvinin puolisoita olivat 1926–1930 näyttelijä-ohjaaja Clem Beauchamp sekä vuosina 1930–1980 muusikko Red Stanley.

1980-luvulla Garvin muutti asumaan elokuva- ja televisioalan työntekijöiden vanhainkotiyhteisöön Woodland Hillsin kaupunginosassa Los Angelesissa. Hän kuoli siellä  ikäisenä 7. heinäkuuta 1994.

## Lähteet
Mauno Saksanen

**Mauno Saksanen** (19. toukokuuta 1916 Juupajoki – 27. elokuuta 1982) oli suomalainen kuoronjohtaja ja kapellimestari.

Musikaalisesti lahjakas Saksanen kävi yhden talven ajan Juupajoelta käsin viulutunneilla Tampereen Kansankonservatoriossa. Hän soitti myös mandoliinia ja kitaraa ja perusti jo 14-vuotiaana oman tanssiyhtyeen joka kiersi soittamassa Pohjois-Hämeen paikkakunnilla. Saksanen soitti tämän ohella Juupajoen Soittokunnassa johon myös hänen isänsä Hjalmar Saksanen oli kuulunut. Saksanen oli ammatiltaan suutari ja hän muutti vuonna 1936 työhön Kalevan kenkätehtaaseen Tampereelle. Hän opiskeli työn ohessä Tampereen musiikkiopistossa ja hän kävi sitä ennen jo Juupajoella asuessaan Suomen Työväen Musiikkiliiton laulun- ja soitonjohtajakurssin. Myöhemmin Saksanen omistautui päätoimisesti musiikille ja hän kävi myös Sibelius-akatemian kaksivuotisen kapellimestarilinjan 1949-1951.

Saksanen toimi Tampereen Kanerva-kuoron kuoronjohtajana 1945–1949, 1951–1965 sekä 1974–1982.  Lisäksi Saksanen toimi Pispalan Työväen Sekakuoron kuoronjohtajana vuosina 1952–1962 ; tämän kuoron toiminta päättyi kun Pispalan työväentalo purettiin 1962. Saksanen kokosi vuonna 1965 Kulttuuritalon kuoron ja orkesterin Helsingin seudulla toimineiden työväenliikkeen ohjelmaryhmien jäsenistä. Kulttuuritalon kuoro on toiminut vuodesta 1993 alkaen nimellä Arjen laulu. Saksanen työskenteli Tampereen kaupungin kulttuurilautakunnan musiikinohjaajana ja hänelle myönnettiin myöhemmin valtion taiteilijaeläke.

## Lähteet
RS-28 Sarmat

**RS-28 Sarmat** (Nato-nimitys: **SS-X-30 Satan 2**) on kehitteillä oleva Venäjän mannertenvälinen ohjus, jonka on määrä korvata aiempi SS-18 Satan. Tämän ohjustyypin tarkoitus on kyetä läpäisemään ohjustentorjuntajärjestelmä. Monikärkisyytensä avulla sen sanotaan kykenevän tuhoamaan esimerkiksi kolme Yhdysvaltain osavaltiota. Mutta yhtä hyvin se kykenee lähettämään tavanomaisen räjähteen tarkasti kauas. Ohjuksen kantama on noin 10&nbsp;000-17&nbsp;000 kilometriä. 

## Ominaisuudet

Ohjuksen on suunnitellut Makejevin suunnittelutoimisto ja sen on valmistanut Krasnojarskin konetehdas Venäjän strategisten ohjusjoukkojen tilauksesta. Ohjus pohjautuu aiempaan R-36-ohjukseen, jonka versiot tunnetaan lännessä nimillä SS-9 Scarp ja SS-18 Satan.
Ohjus käyttää nestemäistä polttoainetta. Ohjukset sijoitetaan maanalaisiin siiloihin. Ohjuksen kantama on noin 10&nbsp;000 km, se painaa 100 tonnia ja sen kantokuorma on 10 tonnia. 1. vaiheen moottoreina toimii 4 kpl RD-274-moottoria. Ohjausjärjestelmänä toimivat ainakin hyrräkompassi, inertiasuunnistus, Glonass-satelliittipaikannus.

Ohjuksen tarkkuus on jopa 10 metriä, jolloin se sopii siilojen ja vastaavien tarkkaan määriteltävien kohteiden tuhoamiseen.

## Kärjet
Tämän raskaan ohjuksen kuormana voi olla esimerkiksi 10 raskasta 750 kilotonnin MIRV-taistelukärkeä tai 15 kevyempää ydinkärkeä, joiden yhteinen tuhovoima voi olla jopa noin 40 megatonnia, joka on 2&nbsp;000 kertaa enemmän kuin Hiroshiman ja Nagasakin atomipommeilla. 

Kärjet on varustettu tehokkailla ohjustorjunnan harhauttajilla. Suunnistusjärjestelmä on inertia sekä Glonass-paikannusjärjestelmä, avaruudessa se suunnistaa lisäksi tähtien mukaan. Kärkinä voi olla myös 24 kappaletta **[[Avantgard (hypersooninen taistelukärki)|Ju-71/Ju-74 Avantgard]]** -kärkiä, jotka avarussukkulan tavoin liukuvat tarkasti kohteisiinsa. Kärkinä voi olla pelkkiä harhautuslaitteita.

## Lähteet
KHL-kausi 2015–2016

**KHL-kausi 2015–2016** oli jääkiekkoliiga KHL:n kahdeksas kausi. Gagarin Cupin mestaruuden voitti Metallurg Magnitogorsk, joka kaatoi loppuottelusarjassa TsSKA Moskovan voitoin 4–3.

## Divisioonat

## Pudotuspelit

## Lopulliset sijoitukset
Toukola (Seitsemän veljestä)

**Toukola** on Aleksis Kiven luoma kuvitteellinen maalaiskylä. Paikka esiintyy Kiven pääteoksessa *[[Seitsemän veljestä]]* (1870).

## Sijainti ja esikuva
*Seitsemän veljeksen* pohjalta laaditussa kartassa Toukola on sijoitettu seitsemän veljeksen omistaman Jukolan maatilan länsipuolelle. Jukolan päätalo sijaitsee aivan Toukolan tuntumassa, Jukolan takamaa Impivaara, jonne veljekset pakenevat yhteiskuntaa, puolestaan sijaitsee kauempana pohjoisessa. *Seitsemässä veljeksessä* Jukolan veljessarja joutuu useaan kertaan konfliktiin toukolaisten kanssa. Kivi kutsuu Toukolan asukkaita toukolaisiksi.

Toukolan esikuvana on usein pidetty joko Palojoen tai Pukkilan kylää. Kumpainenkin sijaitsee Nurmijärvellä.

## Lähteet

## Aiheesta muualla
*Aleksiskivi-kansalliskirjailija.fi
Semjon Košelev

**Semjon Jurjevitš Košelev** (, s. 11. tammikuuta 1996 Ust-Kamenogorsk) on kazakstanilainen jääkiekkoilija, pelipaikaltaan vasen laitahyökkääjä. Hän edustaa KHL-liigassa pelaavaa Sibir Novosibirskia.

Košelev, jolla on myös Venäjän kansallisuus, teki KHL-debyyttinsä kaudella 2015–2016. Hän oli neljäs varaus vuoden .

## Tilastot

## Lähteet
Kristian Reichel

**Kristian Reichel** (s. 11. kesäkuuta 1998) on tšekkiläinen jääkiekkoilija. Hän on pelipaikaltaan keskushyökkääjä ja laukoo oikealta. Hän pelaa NHL-seura Winnipeg Jetsin organisaatiossa.

## Pelaajaura
Reichel teki pääsarjadebyyttinsä kasvattajaseurassaan HC Litvinovissa 17-vuotiaana kaudella 2015–2016. Reichel lähti kauden 2016–2017 jälkeen pelaamaan Pohjois-Amerikan juniorisarjoihin ja Red Deer Rebels valitsi hänet .

Reichel pelasi vain kauden 2017–2018 WHL-juniorisarjassa, jossa hän teki 63 ottelussa 34 maalia ja 23 syöttöä. Hän teki seuraavaksi kaudeksi sopimuksen AHL-joukkue Manitoba Moosen kanssa. Manitoba oli NHL-seura Winnipeg Jetsin farmijoukkue ja kahden Manitobassa pelatun kauden jälkeen, kesällä 2020, Jets teki Reichelin kanssa kaksivuotisen tulokassopimuksen. Ensimmäisen kerran Reichel nousi Jetsin kokoonpanoon kaudella .

## Tilastot

## Muuta
Reichelin isä, Robert Reichel on kolminkertainen maailmanmestari sekä olympiavoittaja, joka pelasi omalla ammattilaisurallaan 830 NHL-ottelua. Hän on myös valmentanut poikaansa eri juniorijoukkueissa sekä ikäkausimaajoukkueissa.

## Lähteet
Idman

**Idman** voi tarkoittaa ainakin seuraavia:

* Idman, suomalainen säätyläissuku; Idestam-aatelissuku on sen eräs haara
* Idman Oy, suomalainen valaisinvalmistaja
* Idman & Arvela, Suomessa 1907–1959 toiminut kosmeettisia tuotteita valmistanut yritys
* İdman Azərbaycan TV, azerbaidžanilainen television urheilukanava

## Sukunimenä
* Anna-Maria Idman-Tigerstedt (o.s. *Idman*, 1887–1969), tietokirjailija, Gustaf Rudolf Idmanin tytär
* Annika Idman (s. 2004), jalkapalloilija
* Carl Johan Idman (vuodesta 1814 *Idestam*, 1759–1821), Suomen Pankin johtokunnan puheenjohtaja
* Dick Idman (s. 1950), näyttelijä
* Einar Idman, (1881–1954), Oy Idman & Arvela Ab:n perustaja, kauppaneuvos
* Gustaf Rudolf Idman (1857–1927), lääkintöneuvos ja moninkertainen valtiopäivämies
* Gösta Idman (1865–1946), lääkäri, hammaslääkäri ja hammaslääketieteen tutkija ja opettaja, Gustaf Rudolf Idmanin veli
* Herta Idman (1890–1942), tanssija, tanssinopettaja ja Helsingin Leikkuuopiston perustaja, pankinjohtaja Nils Idmanin tytär
* Karl Gustaf Idman (1885–1961), diplomaatti, Suomen ulkoministeri, Gustaf Rudolf Idmanin poika
* Karl Hjalmar Idman, liikemies, Idman Oy:n perustaja
* Karl Wilhelm Törnegren (1817–1860), kirjastonhoitaja
* Niilo (Nils Rudolf) Idman (1889–1977), pääkonsuli, kirjallisuudentutkija ja suomentaja, Gustaf Rudolf Idmanin poika
* Nils Idman nuorempi (1716–1790), Huittisten kirkkoherra, lääninrovasti, kielentutkija
* Nils Idman vanhempi (1680–1750), Huittisten kirkkoherra, lääninrovasti
* Nils Idman (1858–1944), pankinjohtaja, tunnettu Idmanin kavallusjutusta, Gustaf Rudolf Idmanin veli
* Nils Johan Idman (1781–1851), liikemies, Hatanpään kartanon omistaja
* Petter Gustaf Idman (1796–1856), merikapteeni, *Hercules*-parkin päällikkö maailmanympäripurjehduksella 1844–1847
Ray Park

**Ray Park** (s. 23. elokuuta 1974 Glasgow, Skotlanti) on brittiläinen sijaisnäyttelijä, näyttelijä ja kamppailulajien taitaja.

Park aloitti uransa sijaisnäyttelijänä elokuvassa *[[Mortal Kombat 2 – hävitys]]* vuonna 1997. Vuonna 1999 Park esitti elokuvassa *[[Star Wars: Episodi I – Pimeä uhka]]* sithlordia nimeltä Darth Maul. Hahmon äänenä esiintyi Peter Serafinowicz.

## Filmografia
### Elokuva

### Televisio

## Lähteet

## Aiheesta muualla

*
*
Porin raatihuoneen sinkkiveistokset

**[[Porin raatihuone|Porin Raatihuoneen]]** julkisivua koristaa kolme **[[sinkki]]veistosta**. Veistokset liittyvät ruotsalaisen arkkitehdin J. E. Stenbergin suunnittelemaan vuonna 1891 toteutettuun muutostyöhön, jossa vuoden 1852 Porin yhdeksännessä suuressa kaupunkipalossa tuhoutunut raatihuoneen torni rakennettiin uudestaan vuonna 1891. Veistokset on valmistanut Tukholmassa toiminut taidevalimo Otto Meyer & Komp.

Sinkistä tehtyjen veistoksien korkeudet ovat 175–210 senttimetriä. Ne esittävät vaakaa ja miekkaa kädessään pitävää oikeudenmukaisuuden jumalatarta Justitiaa ja kahta sotilasta. Veistosten materiaali on sinkki, jota on Suomessa käytetty harvemmin. Ainoat samantyyppiset veistokset ovat Helsingin tuomiokirkon apostolit.

Veistokset ovat kuuluneet Porin kaupunkikuvaan yli sadan vuoden ajan. Aikojen kuluessa veistosten kunto on heikentynyt. Vuonna 2002 tehtiin veistosten edellinen kuntoarviointi. Heikentynyt kunto havaittiin toisen sotilaan jalustan tukirakenteiden petettyä vuonna 2012. Veistosten kunto herätti huolta ja sai paljon julkista huomiota. Patsaat poistettiin sijoiltaan odottamaan kunnostusta. Korjauksen toteutuksesta valmisteltiin yksityiskohtainen suunnitelma.

Sinkkiveistosten korjaus ja palauttaminen paikoilleen herätti Porissa suurta huomiota, jota seurattiin sekä paikallisessa mediassa että kaupunkilaisten keskusteluissa. Veistokset asetettiin takaisin paikoilleen 2.10.2014. Ennen palauttamistaan sijoilleen ehostetut patsaat olivat läheisemmin yleisön katsottavissa Porin taidemuseon veistospihalla.

## Lähteet
Porin piru

**Porin Piru** on toteutumaton julkinen veistos, jota Pori-seura ry suunnitteli sijoitettavaksi Porin kauppatorille vuosina 1973–1975. Veistoshanke perustui vammalalaiseen sanontaan "Jos Porista olet, niin piru olet, ja jos Kokemäelt', niin koko perkele". Vuonna 1975 Pori-seuran puheenjohtaja Hugo Nuorsaari määritteli, että sanonta tarkoitti "kovaa naamaa sodassa tai vastaavassa".

## Veistoshankkeen alkuvaiheet
Veistoksen tekijäksi valittiin kuvanveistäjä Kauko Räike. Veistoksen pienoisluonnoksesta tehtiin Räikkeen ja Pori-seuran välillä sopimus 12. helmikuuta 1974. Patsaan pienoisluonnos oli tarkoitus julkistaa Porin päivänä 28.–30. syyskuuta 1974. Patsaasta suunniteltiin myös myöhemmin toteutettavaa täysikokoista kappaletta Porin kauppatorille. Täysikokoisesta patsaasta kaavailtiin Porin näkyvää symbolia ja turistinähtävyyttä, ja siihen aiottiin liittää vesisuihkuelementti. 

Patsashanke herätti julkista keskustelua ja 5. maaliskuuta 1974 kolmekymmentä tunnettua porilaista lähetti hanketta kritisoivan julkisen kirjelmän Pori-seuralle.  Kirjelmässä Pori-seuran hallitusta pyydettiin harkitsemaan patsaspäätöstä uudelleen. Patsaspäätöstä pidettiin masentavana ja porilaisia kristittyjä loukkaavana. 

## Viisi ehdotusta
Porin päivänä, syyskuussa 1975 Pori-seura julkisti viisi Kauko Räikkeen laatimaa ehdotusta Porin piru -patsaaksi. Ne olivat nimeltään *Läpi harmaan kiven, Atlas, Tulta päin, Elon virran vesimyllyt* ja *Ritari*.  Ehdotukset asetettiin viikoksi esille Porin Sokos-tavaratalon toiseen kerrokseen. Näyttelyn nimi oli *Muunnelmia aiheesta Porin piru*. Räikkeen mukaan veistosehdotusten kantava ajatus oli "läpi harmaan kiven", joka hänestä kuvasi porilaista luonteenlaatua.  Lisäksi veistokset kuvasivat porilaisten pirullista sisua, voimaa, sitkeyttä, tyyntä alistumista luontoon sekä ylpeyteen kätkettyä huumoria. Näyttelyn aikana yleisö sai äänestää suosikkiaan, ja lopullisen valinnan tekisi Pori-seura. 

Vuonna 2008 Porin torille asetettiin Pertti Mäkisen veistos Toriparlamentti. 

## Lähteet
Markku Kuittinen (professori)

**Markku Kuittinen** (s. 1962) on suomalainen fyysikko ja professori. Hänet nimitettiin vuonna 2001 fysiikan professoriksi Joensuun yliopistoon (nyk. Itä-Suomen yliopisto). Sittemmin hän on toiminut mikro- ja nanofotoniikan professorina Itä-Suomen yliopiston Joensuun toimipisteessä. 

## Elämä ja ura

Markku Kuittinen kirjoitti ylioppilaaksi Nurmeksen lukiosta.

Lukion jälkeen Kuittinen jatkoi opintoja Kuopion yliopistossa, josta valmistui filosofian maisteriksi 1987 ja lisensiaatiksi 1991. Jatko-opintonsa hän suoritti Joensuun yliopistossa, jossa hän väitteli 1994 filosofian tohtoriksi.

Valmistumisen jälkeen Kuittinen työskenteli Sveitsissä 1994–1995 post doc -tutkijana Neuchâtelin yliopiston mikroteknologian instituutissa. Sen jälkeen hän toimi Joensuun yliopistossa fysiikan assistenttina. 

Joensuun yliopiston fysiikan professoriksi hänet nimitettiin 2001. Nykyisin Itä-Suomen yliopistona tunnetussa oppilaitoksessa Kuittinen toimii professorina yliopiston fysiikan ja matematiikan laitoksen alaisessa fotoniikan instituutissa. Instituutti aloitti toimintansa vuonna 2013.

## Tutkimusura
Fyysikkona Kuittinen on tutkinut muun muassa mikro-optiikkaa, nanofotoniikkaa, diffraktiivista optiikkaa ja polarisaatiota. Lisäksi hän on valmistanut erilaisia mikro- ja nanorakenteita. Nykyisin professori Kuittinen johtaa mikro- ja nanofotoniikan tutkimusryhmää ja hän toimii lisäksi laitoksellaan puhdaslaboratorion johtajana. 

Markku Kuittinen on tutkimusuransa aikana julkaissut yli 90 vertaisarvioitua tieteellistä artikkelia ja yli 60 muuta julkaisua. 

## Perhe
Markku Kuittisella on kaksi lasta.

## Lähteet
Etridiatsoli

**Etridiatsoli** (C5H5SN2Cl3O) on tiadiatsolijohdannaisiin kuuluva orgaaninen yhdiste. Yhdistettä voidaan käyttää maataloudessa fungisidina. 

## Ominaisuudet
Huoneenlämpötilassa etridiatsoli on väriltään vaaleankeltaista ja olomuodoltaan nestettä. Yhdiste liukenee niukasti veteen ja paremmin useisiin orgaanisiin liuottimiin kuten etanoliin, asetoniin, heksaaniin, tetrakloorimetaaniin ja ksyleeniin. Etridiatsoli hydrolysoituu emäksisissä olosuhteissa.

## Valmistus ja käyttö
Etridiatsolia valmistetaan triklooriasetamidiinihydrokloridin ja trikloorimetaanisulfenyylikloridin välisellä reaktiolla. Yksi tässä reaktiossa muodostuvan tuotteen klooriatomeista korvataan etoksiryhmällä käsittelemällä sitä emäksisissä olosuhteissa etanolilla.
:

Etridiatsolilla on fungisidisia ominaisuuksia ja se on tehokas muun muassa *Phytophthora*- ja *Pythium*-sukujen homeita vastaan. Sitä voidaan maaperään levitettävänä valmisteena, joka on rakeita tai jauhetta. Etridiatsolia käytetään esimerkiksi puuvilla-, soijapapu-, maapähkinä-, avokado-, sitrushedelmä- ja koristekasviviljelmillä sekä nurmilla esimerkiksi golfkentillä.

## Lähteet
Liikalammi

**Liikalammi**  on Pirkanmaalla Ylöjärvellä Itä-Aureessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Liikalammi on osa Pitkäjärven valuma-aluetta.

## Maantietoa
Lammen pituus on 650 metriä, leveys 200 metriä ja sen pinta-ala on 5,6 hehtaaria. Se sijaitsee Aurejärven ja Pitkäjärven itäpuolella metsämaastossa olevassa loivassa painaumassa. Lammen pohjoisosat sijaitsevat leveän suon reunalla, mutta eteläosia reunustaa vain kapea suoranta. Lampeen on kaivettu seitsemän metsä- tai suo-ojaa, joista etelään laskeva oja on samalla sen laskuoja. Se laskee 1,7 kilometrin jälkeen Pitkäjärven eteläosaan. Veden keskimääräinen viipymä järvessä on 61 vuorokautta. Rantaviivan pituus on 1,5 kilometriä. Lampi on autio eikä sen rantaan johda teitä. Sen molemmilla puolilla kulkee metsässä metsäautoteitä, jotka alkavat yhdystieltä 3350 lähtevältä tieltä.

## Vedenlaatu
Liikalammin vedenlaatua on tutkittu vuonna 1990. Vesi oli silloin kirkasta, erittäin ruskeaa, humuspitoista ja suojärvien tapaan hapanta. Kolme viimeistä ominaisuutta liitetään runsaisiin metsien ja soiden ojituksiin. Talvella veden pH aleni jopa arvoon 4,7, mikä on monelle kalalajille ja ravuille liian alhainen arvo. Veden ravinnepitoisuudet ovat luontaisia arvoja korkeammat. Fosforipitoisuus oli 23&nbsp;µg/l (mikrogrammaa litrassa) ja typpipitoisuus 730&nbsp;µg/l. Pohjan lähellä pitoisuudet olivat suuremmat aineiden sedimentaation vuoksi. Järvi oli sinä talvena lievästi rehevöityneiden järvien tasolla. Päällysveden happitilanne oli alkutalvella hyvä, vaikka alusvedessä oli jo muodostunut happivajetta. Lopputalvella happitilanne on todennäköisesti heikentynyt tyydyttävälle tasolle. Kesäkaudelta ei ole olemassa tutkimustuloksia. Lammen mataluus helpottaa happitilannetta kesällä ja suuri veden läpivirtaus talvella. Liikalammi soveltuu virkistyskäyttöön vain välttävästi.

## Lähteet
Kurki (veistos)

**Kurki** on kuvanveistäjä Armas Hutrin 1969 tekemä pronssiveistos Porissa. Se sijaitsi alun perin Liinanharjan vanhainkodin pihalla. Rakennus toimi viimeksi vastaanottokeskuksena. Kurki siirrettiin syksyllä 2024 Isosannan kaupunginosassa sijaitsevaan Kurjenpuistoon, koska Liinaharjan vastaanottokeskus purettiin. 

Veistos esittää kiveltä lentoon nousevaa kurkea. Veistoksen pituus on 156 cm ja siipien kärkiväli 110 cm. Sen jalustana on Reposaaresta tuotu luonnonkivi. Veistos paljastettiin Liinanharjan vanhainkodin (nyk. vastaanottokeskus) pihalla Porin päivänä 1.10.1971.

Riihimäellä J.V. Jorman puistossa on myös Armas Hutrin Kurki-niminen veistos. Se on ajoitettu vuodelle 1969.

## Lähteet
Hopeahäät (veistos)

**Hopeahäät** on kuvanveistäjä Heikki Konttisen (1910–1988) vuonna 1976 valmistunut  Porin kaupunginsairaalan pihamaalla sijaitseva julkinen veistos. Veistos on pronssia ja sen korkeus on 110 cm. Veistoksen valutyöt tehtiin Helsingin Kuvanveistäjäliiton taidevalimossa. Teosta on luonnehdittu hyväntahtoisen leikkimieliseksi ja hellyyttä kuvaavaksi. 

Hopeahäät oli Porin kaupungin kuvataidelautakunnan seitsemäs veistoshankinta. Kuvataidelautakunta ehdotti veistoksen sijoittamista Pormestarinluotoon Vanhustenrivin pihalle, mutta kaupunginarkkitehti ja kaupunginpuutarhuri pitivät alueen kunnostamista hankalana. Heidän esityksestään Porin kaupunginhallitus päätti sijoittaa teoksen kesäkuussa 1976 valmistuvan Päärnäisten sairaskodin sisäpihalle. 

Hopeahäät -veistos paljastettiin Porin päivänä 3. lokakuuta 1976. Paljastuspuheen tilaisuudessa piti apulaiskaupunginjohtaja Mikko Sävelä.

## Lähteet

## Aiheesta muualla
* Mäki, Arvo: Kukin katseellaan muovatkoon työni. Ajan Joulu 1977. Porin taidemuseon verkkosivut, http://archive.poriartmuseum.fi/wp-content/uploads/2016/05/HeikkiKonttinen_hopeahaat_1976_paarnaistenHoitoKoti001.pdf